Þann 18. desember tók Kristján Sveinbjörnsson forseti bæjarstjórnar Álftaness , fyrstu skóflustunguna að nýrri sundlaug og viðbyggingu við íþróttahús bæjarins . Eignarhaldsfélagið Fasteign mun sem verkkaupi sjá um fjármögnun mannvirkjanna sem leigð verða til bæjarins . Um er að ræða byggingu 25 metra útisundlaugar , vaðlaugar fyrir börn , öldulaug , steypta potta og byggingu 12,5 metra langrar innilaugar ásamt viðbyggingu við íþróttahúsið . Einnig verður gengið frá undirstöðum vatnsrennibrautar sem verður allt að 10 metra há og því hæsta rennibraut á landinu . Húsið er staðsteypt , með límtrésbitum í lofti og rúmlega 2.600 fermetrar að stærð á tveimur hæðum . Það er hannað af teiknistofunni T. Ark en verkfræðihönnun er í höndum Verkrfæðistofu Sigurðar Thoroddsen hf . Verkið er þegar hafið og verður mannvirkinu skilað tilbúnu til notkunar , með öllum innréttingum og tækjum þann 5. desember 2008 .